《战袍》
明代·黄衷

青霞叠叠越罗香，落手并刀定短长。结束不妨同楚制，抬揌真见别儒章。

葳蕤巧对团花缝，淩乱偏欺锁甲光。三尺玉龙应自许，试看谈笑靖炎方。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。